انا لما كان بيحصل معايه حاجة وانا صغيرة كنت بروح احكي لماما بس ماما بتسرح ومتركزش في اللي بقوله او تتريق علي اللي بقوله فبقيت ما حلهش علي حاجة غير المهم دلوقتي بقيت عندنا مشاكل كتير وبعد كل مشكله تقولي بكره عيلك هيعملوا فيكي زي ما بتعملي فيه والله انا مش بعمل انا بضايق انها بتهتم باختي اكتر مني
عندك حق إنك تتضايقي فعلًا .. وفعلًا فيه مشكلة .. بس دي مشكلة عامة مش خاصة بوالدتك .. بس مش هينفع تتهربي مش المشكلة على طول، حاولي تتعاملي معاها .. يعني حاولي تتفهمي أكتر أفعال والدتك وتلتمسي لها الأعذار قدر الإمكان علشان الفجوة اللي بينك وبينها مش توسع أكتر .. ارجعي تاني احكيلها حتى لو مهتمتش أوي، بس احكيلها واستشيريها ولو في مشاكل عادية خالص، دايمًا حسسيها إنك محتاجاها ومحتاجة توجيهها، وكلميها بصراحة في كده .. اعملي اللي عليكي في تحافظي على علاقتك بيها وتحسّنيها قدر الإمكان .. أهم حاجة .. يا ريت بس تخيّبي ظنها شوية ولما تكوني أم إن شاء الله متقعيش في نفس الغلطة .. افتكري النقطة دي كويس